open-index/open-wikipedia-markdown huggingface dataset:
Queen

**Queen** es un anglese gruppo de rock e pop, formate in London in 1970. In su annos de esser stellas international, le gruppo consisteva de Freddie Mercury (vocales, piano), Brian May (guitarra, vocales), John Deacon (guitarra basso), e Roger Taylor (batteria, vocales). Su prime discos era influentiate per rock progressive, hard rock e metal, ma le banda se moveva verso un sono plus commercial de arena rock e pop rock, con influentias de multe generes altere.

May e Taylor habeva sonate previemente in le banda Smile. Post le dissolution de Smile, illes se univa con Mercury in 1970. Mercury introduceva le nomine Queen e incoragiava le banda a experimentar con plus de sonos e technicas del disco. Deacon se univa con illes le anno subsequente. Lor prime album *Queen* era publicate in 1973. Lor popularitate augmentava per le albumes *Queen II* (1974) e *Sheer Heart Attack* (1974), ante le successo mundial del album *A Night at the Opera* (1975). Su single *Bohemian Rhapsody* era prime del liste de successos in le Regno Unite durante novem septimanas e adjuta le popularisation del videos musical. Le banda etiam deveniva famose e popular pro lor concertos energetic.

Le album *News of the World* (1977) includeva le cantos *We Will Rock You* e *We Are the Champions*, que deveniva popular al eventos de sport. Lor single plus succedite era *Another One Bites the Dust*. Lor album de compilation *Greatest Hits* es le album plus succedite commercialmente in le Regno Unite, e era etiam succedite in le Statos Unite. Lor concerto a Live Aid in 1985 es un del concertos plus acclamate de rock. Lor ultime concerto con Mercury era in 1986. Mercury deveniva malade con SIDA e moriva in 1991. Lor ultime album era publicate in 1995 e Deacon se retirava duo annos plus tarde. May e Taylor ha facite toures de concertos sub le nomine "Queen + [Vocalista]" con vocalistas Paul Rodgers e Adam Lambert.

Il es estimate que Queen ha vendite inter 170 e 300 milliones discos. Illes era inducite in le Rock and Roll Hall of Fame in 2001 e ha recipite multe honores altere del industria musical.

## Discographia
*Queen (1973)
*Queen II (1974)
*Sheer Heart Attack (1974)
*A Night at the Opera (1975)
*A Day at the Races (1976)
*News of the World (1977)
*Jazz (1978)
*The Game (1980)
*Flash Gordon (1980)
*Hot Space (1982)
*The Works (1984)
*A Kind of Magic (1986)
*The Miracle (1989)
*Innuendo (1991)
*Made in Heaven (1995)
The Narrative

The Narrative esse un gruppo de rock, formate in le SUA in 2008. In su annos de esser stellas international, le gruppo consisteva de Suzie Zeldin (vocales)e Jesse Gabriel (vocales e guitarra principal)

## Albums
### Albums in studio
* *The Narrative* (album) (2010)
* *Golden Silence* (2016)

### EPs
* *Just Say Yes* (2008)
* *Nothinh Without You* (2010)
* *Kicksterter* (EP) (2011)
* *B-Sides and Seasides* (2012)
Beth Kelly

**Beth Kelly** es un activista politic e theoric feminista residente in le Statos Unite. Illa es professor de studios super le femina e de genere e es actualmente le directrice del Departimento de Studios Irlandese del Universitate DePaul. De 1997 a 2003 illa esseva directrice del Departimento de Studios super le Femina e de Genere, essente anque fundatrice del programma de studios LGBT in le mesme universitate. Desde martio 2010 illa es presidente del Consilio Consultative super questiones LGBT del citate de Chicago, un del octo consilios consultative del Commission de Derectos Human del citate, que servi como ligamine inter le communitate homosexual e le governamento del citate. Illa se doctorava in le Universitate Rutgers.

In 1979 illa publicava in le revista *Gay Community News* un articulo titulate  "On 'Woman/Girl Love'—Or, Lesbians Do 'Do It'", ubi illa defendeva con vehementia le organisation activista pedophilic *[[North American Man/Boy Love Association]]* (NAMBLA) e attaccava altere feministas qui se opponeva al organisation. In iste articulo, Kelly narra un relation sexual que illa habeva con un amita-ava sue, plus de 50 annos plus grande que illa, que comenciava quando illa habeva octo annos, describente su rolo in le relation como “de puera e femina” al mesme tempore.

In 2005 esseva publicate le memorias collective *Telling Our Lives: Conversations on Solidarity and Difference*, de Beth Kelly con Frida Kerner Furman e Linda Williamson Nelson.

## Referentias
Mille e un noctes

**Le Mille e un noctes** (arabe: كتاب ألف ليلة وليلة‎ *Kitāb 'alf layla wa-layla*; persiano: هزار و یک شب *Hezār-o yek šab*) es un collection de contos folkloric e altere historias. Le concepto original es probabilemente derivate de un Iranian prototypo pre-Islamic que se basa sur elementos indian, ma le obra como nos lo cognosce esseva colligite durante plure seculos per varie autores, traductores, e eruditos de tote partes del oriente e le nord de Africa. Le contos esseva basate in folklore e litteratura ancian e medieval arabe, persiano, indian, egyptie, e mesopotamian. Plure contos esseva del era caliphic, durante que alteres (specialmente le conto inquadrante) esseva basate sur le obra Pahlavi del era Sassanid, *Hazār Afsān* (persiano: هزار افسان, litteralmente *"Mille historias"*. Ben que le plus ancian manuscripto es del 14te seculo, eruditos ha datate le creation del collection circa le 9ne seculo.

Le conto commun per tote le editiones de cata edition del *Noctes* es le conto initial inquadrante del rege Shahryar (del persiano شهريار, generalmente significante *rege* o *soverano*) e su sposa Sherazad o Sheherazade (del persiano: شهرزاد *Šahrazād*, significante *nate in le urbe*, id ipse del arabe: شيرازاد *Šīrāzād*) e le devisa inquadrante que es incorporate in le historia. Le historias procede de iste conto inquadrante; alicunos es inquadrate in altere historias, e alteres initia e fini como historias normal. Alcun editiones sol ha un pauc centos de noctes, ma alteres habe 1.001 o plus de noctes.

Le collection, o al minus certe historias de illo o pretende de esser de illo, esseva cognoscite in le West del 18ve seculo, depost de que illos esseva traducite -- primo a in francese, postea anglese, e postea altere linguas europee. Alcun del historias le maximo cognoscite del *Noctes*, specialmente *Le Lampa Phantastic de Aladdin*, *Ali Baba e le Quaranta Fures*, e *Le Septe Viages de Sinbad le Marinero*, ben que illos esseva probabilemente genuin arabe historias folkloric, non esseva parte del *Noctes* in su versiones arabe, ma esseva interpolate al collection per le prime traductores europee.
Programmation extreme

Le **programmation extreme** (in anglese *extreme programming*) es un approximation al ingenieria de programmatura formulate per Kent Beck autor del prime libro super le materia (*Extreme Programming Explained: Embrace Change*). Illo se tracta de un processo agile de disveloppamento de programmatura.

Le characteristicas fundamental del methodo es:

; Disveloppamento iterative e incremental: Parve meliorationes, le unes post alteres.

; Probas unitari continue: Illos debe esser frequentemente repetite e automatisate, includente probas de regression. On consilia de scriber le codice del proba ante le codification. Per exemplo, JUnit.

; Programmation per duos: On recommenda que le cargas de disveloppamento sia exequite per duo personas in un mesme posto. On suppone que le major qualitate del codice es scribite de iste maniera - le codice es revidite e discutite durante que on lo scribe - isto es plus importante que de possibile perditas de productivitate immediate.

; Frequente interaction del equipa de programmation con le cliente o usator: On recommenda que un representante del cliente travalia juxta le equipa de disveloppamento.

; Correction de tote le errores: Illo debe esser ante appender nove functionalitates. Facer livrationes frequente.

; Refactorisation del codice: In altere parolas, rescriber certe partes del codice pro augmentar su legibilitate e mantenibilitate sed sin modificar su comportamento. Le probas debe garantir que in un refactorisation ha introducite nulle fallimento.

; Proprietate del codice usate in commun: In vice de divider le responsabilitate in le disveloppamento de cata modulo in gruppos de travalio distincte, iste methodo promove que tote le personal pote corriger e extender le un o le altere un parte del projecto. Le frequente probas de regression garanti que le possibile errores essera detegite.
Castel Goffredo

**Castel Goffredo** es un municipalitate que se trova in le provincia de Mantua, in le region del Lombardia, in Italia. Illo ha un population de  habitantes.
Giovanni Schiaparelli

**Giovanni Virginio Schiaparelli** (14 de martio 1835, 4 de julio 1910), era un astronomo italian. Ille recercava le systema solar e ganiava su fama primarimente per su exploration telescopic de Marte. Ille publicava plure mappas famose de ille planeta con misconceptiones significante. Istos era le radice pro le idea false que Marte haberea inhabitantes intelligente que habeva excavate longe canales a fin de irrigar le desertos con aqua del glacieros polar.
Honshu

**Honshu** es le plus grande del quatro insulas principal de Japon, con un area de 
230,369 km2 (88,946 milhas2).

## Geographia
### Flumina
* Fluvio Tuneus
* Fluvio Nagara
* Fluvio Cisovius
### Insulas
* Insula Avadia
* Insula Sadona
### Lacos
* Laco Biwa

### Mare
* Mar Japon
* Oceano Pacific

### Montes
* Alpes Japon
* Monte Fuji

## Prefectura
### Nortes
Regio nortes de Tohoku se appella.
* Aomori (*Aomori*) (prefectura)
* Iwate (*Iwata*)
* Miyagi (*Miyagi*)
* Akita (*Akita*) (prefectura)
* Yamagata (*Yamagata*) (prefectura)
* Fukushima (*Fukushima*) (prefectura)

### Orientales
* Tokyo (*Tokyo*)
* Saitama 
* Kanagava (*Kanagawa*)
* Chiba (*Chiba*) (prefectura)
* Tochigi (*Tochigi*)
* Ibaraki (*Ibaraki*)
* Gumma (*Gunma*)

### Media
* Shizuoka (*Shizuoka*)
* Yamanashi (*Yamanashi*)
* Nagano (*Nagano*) (prefectura)
* Niigata (*Niigata*)
* Aichi 
* Toyama (*Toyama*)
* Ishikawa (*Ishikawa*)
* Fukui (*Fukui*)
* Gifu (*Gifu*) (prefectura)

### Kinki
* Osaka (*Osaka*)
* Shiga (*Shiga*)
* Kyoto (*Kyoto*)
* Nara
* Mie (*Mie*)
* Wakayama (*Wakayama*)
* Hiogo

### Occidentales
* Okayama (*Okayama*) 
* Hiroshima (*Hiroshima*)
* Tottori (*Tottori*) (prefectura)
* Shimano (*Shimano*) (praefectura)
* Yamaguchi (*Yamaguchi*) (prefectura)

## Urbes
* Tokyo (Caput)
* Kyoto (Nomen mediaevale Meacum}
* Osaka
* Nagoya
* Kanazawa
* Nara
* Sendai
* Otum
* Kobe
* Hiroshima
* Okayama
Yelle

**Yelle** es un gruppo francese de musica electropop que consiste de Julie Budet (Yelle), Jean François Perrier (GrandMarnier) e Tanguy Destable (Tepr), cognoscite a causa del cantos "Je veux te voir", "Parle à ma main" e "A cause des garçons".

## Albumes
* Pop Up (2007)
* Safari Disco Club (2011)	
* Complètement fou (2014)	
* L'Ère du Verseau (2020)
Mike Portnoy

**Michael Stephen "Mike" Portnoy** (nascite le 20 de april 1967 in Long Beach, New York) es un tamburista, autor de cantos e cantator statounitese, qui recipeva 26 premios del jornal Modern Drummer.

On le cognosce melio como le tamburista previe del banda Dream Theater, de que ille esseva un fundator. In 2010 ille quitava le banda a causa de lassitude. Ille anque es un membro del bandas Adrenaline Mob, Flying Colors, Transatlantic e Liquid Tension Experiment e vadeva in tour con Avenged Sevenfold in 2010.
Programma de dece-duo passos

Le **programma de dece-duo passos** es un processo proponite in 1939 in le Statos Unite de America per le gruppo Alcoholicos Anonyme pro restablir se del alcoholismo. Hodie on usa le processo pro multe altere disordines como le dependentia narcotic e le mangiar troppo.

Como le American Psychological Association lo describeva, le processo consiste de:
# confessar incapacitate de governar le dependentia o compulsion;
# recognoscer un poter superior que pote dar le fortia;
# examinar errores prior con le adjuta de un membro plus experimentate;
# reparar iste errores;
# apprender como viver un nove vita per un nove codice del conducta;
# adjutar altere personas qui suffre del mesme dependentia o compulsion.

## Le dece-duo passos
# Nos admitteva que nos era impotente super le dependentia e nostre vitas habeva devenite ingovernabile.
# Nos veniva a un credentia que un Poter superior a nos mesme poterea remitter a nos le sanitate.
# Nos faceva un decision de ceder nostre voler e nostre vitas al custodia de Deo tal como nos Le comprehendeva.
# Nos faceva un inventario moral profunde e impavide de nos mesme.
# Nos admitteva a Deo, a nos mesme e a un altere esser human le natura exacte de nostre tortos.
# Nos deveniva totemente preste al que Deo elimina tote iste defectos de character.
# Nos humilmente Le demandava de levar nostre imperfectiones.
# Nos faceva un lista de tote le personas a que nos habeva nocite e deveniva resolute de facer reparationes a tote illes.
# Nos faceva reparationes directe a tal personas in tote le casos quando il era possibile, excepte si il facerea un torto a illes o alteres.
# Nos continuava a facer nostre inventario personal e quando nos nos trovava in torto, nos lo admitteva tosto.
# Nos cercava, per precaria e meditation, de meliorar nostre contacto consciente con Deo tal como nos Le comprehendeva, Le precante solo de comprehender Su voler a nos e de obtener le poter de lo executar.
# Habente obtenite un evelia spiritual resultante de iste passos, nos cercava de transmitter le message a altere dependentes e de practicar iste principales in tote nostre affaires.
Zeca Pagodinho

**Jessé Gomes da Silva Filho** (le 4 de februario 1959 in Rio de Janeiro, Brasil&nbsp;– ), cognoscite como **Zeca Pagodinho**, es un cantator e compositor de samba de Brasil.

## Discographia
* 1983: *Camarão Que Dorme a Onda Leva*, con Beth Carvalho
* 1986: *Zeca Pagodinho*
* 1987: *Patota de Cosme*
* 1988: *Jeito Moleque*
* 1989: *Boêmio Feliz*
* 1990: *Mania da Gente*
* 1991: *Pixote*
* 1992: *Um dos Poetas do Samba*
* 1993: *Alô, Mundo!*
* 1995: *Samba pras Moças*
* 1996: *Deixa Clarear*
* 1997: *Hoje é Dia de Festa*
* 1998: *Zeca Pagodinho*
* 1999: *Ao Vivo*
* 2000: *Água da Minha Sede*
* 2002: *Deixa a Vida Me Levar*
* 2003: *Acústico MTV - Zeca Pagodinho*
* 2005: *À Vera*
* 2007: *Acústico MTV - Zeca Pagodinho (vol. 2 - Gafieira)*
* 2007: *Zeca Pagodinho - Raridades*
* 2008: *Uma Prova de Amor*
* 2009: *Especial MTV - Uma Prova de Amor Ao Vivo*
* 2010: *Vida da Minha Vida*
* 2011: *Ao Vivo com os Amigos*
* 2012: *O Quintal do Pagodinho*

## Ligamines externe

*  
* sito official
Falköping

**Falköping** es un urbe situate in le provincia Västra Götaland in le sud-vest de Svedia. Le urbe Falköping es le urbe principal del municipalitate Falköping. Le population del urbe es 16,350 habitantes (2010).
Laco Erie

Le **Laco Erie** es un del Grande Lacos de America del Nord que vicina a Ontario al nord e Ohio, Pennsylvania e New York al sud.

Le pollution del laco dum le Annos 1960 e 1970 instigava le movimento ambiental in le Statos Unite de America con un grande effortio a mundar iste e altere corpores de aqua.
Laco Michigan

Le **Laco Michigan** es un del Grande Lacos de America del Nord e le sol Grande Laco situate solmente in le Statos Unite. Illo vicina a Wisconsin, Illinois, Indiana e Michigan. Le Stricto de Mackinac lo connecte al Laco Huron.
Laco Superior

Le **Laco Superior** es le plus grande del Grande Lacos de America del Nord. Illo vicina a Ontario e Minnesota al nord e west, e Wisconsin e Michigan al sud.
Laco Huron

**Laco Huron** es un del Grande Lacos de America del Nord, connexe a Laco Michigan per le Stricto de Mackinac. Illo vicina Ontario al est e Michigan al west.
Virtuous Pedophiles

***Virtuous Pedophiles*** (Pedophilos virtuose) es un gruppo de appoio create in internet in 2012 pro personas qui recognosce sentir se sexualmente attrahite pro infantes. Su membros comparti le credentia que le relationes sexual inter adultos e infantes son inadequate. Illes se appoia mutuemente in le tentativa de portar un vita normal sin ingagiar se in relationes sexual con infantes e essaya adjutar altere pedophilos a facer lo mesmo. Le gruppo labora anque pro mitigar le stigma social que involve le pedophilos. Un de su duo fundatores utilisa le pseudonymo Ethan Edwards e non revela su ver identitate. 

Le gruppo ha recipite appoio de plure expertos in sexualitate human, como Jesse Bering e James Cantor, qui opina que su politicas e credentias son potentialmente beneficiose e pote adjutar a  prevenir le abuso sexual infantil.

## Referentias

## Ligamines externe
* Virtuous Pedophiles, sito official.
Universidade Federal de Santa Catarina

Le **Universidade Federal de Santa Catarina** (*UFSC*) es un universitate in le citate de Florianópolis in le stato del Santa Catarina in Brasil. 

Fundate in 18 de decembre de 1960, con 34 280 studentes in 2011.
Mercurio in fiction

## Mercurio in le literature phantastic
### Le mundo classic (ante 1965)
Verso le fin de seculo 19 astronomos establiva un consenso que le planeta Mercurio habeva un rotation claudite, i.e. illo sempre tornava le mesme medietate al sol como Luna vis-à-vis Terra. Consequentemente durante le seculo 20 Mercurio trovava su proprie loco in scientia-fiction: un mundo de contrastos extreme, possedente un hemisphero multe frigide in obscuritate permanente e un hemisphero urente, ubi un sol enorme, cuje luce pote liquifacer metallos, sta immobile in le celo. 

In le zona inter le foco e le frigor, le astronomos supponeva que il haberea *le [[terminator]]*, un banda tenuose con conditiones al minus endurabile pro colonisatores human. Le terminator irea circum tote le planeta de polo a polo. Consequentemente autores de scientia-fiction sovente placiava lor aventuras illac, ubi homines poterea explorar le planeta e extraher su richessas mineral. On incontra un bon examplo in le aventura juvenil *Lucky Starr and the Big Sun of Mercury*, scribite par Isaac Asimov circa 1952: un sophisticate base human, minas profunde, le sol perniciose, et cetera.

Le novellas de Eric John Stark par Leigh Brackett montrava un version plus phantastic del planeta, con un atmosphera respirabile pro homines e con flora e fauna indigene in le terminator. Iste Mercurio esseva un milieu feroce, ubi le aborigines pseudo-human habeva essite disvellopate al chassatores salvage e ubi colonisatores terrestial les persecuteva brutalmente. Le protagonista Stark esseva un tal aborigine que habeva essite liberate per un gendarme terrestial ab captivitate apud colonisatores,

### Le mundo moderne (post 1965)
Depost le publication 1965 de nove data astronomic sur le rotation de Mercurio, su rolo in le literatura phantastic ha decrescite, proque isto discoperta eliminava su chacteristica le plus dramatic.  Ma le interesse terrestial pro su vaste depositos de minerales metallic ha remanite in romances plus moderne, per exemplo in *[[Rendez-vous with Rama]]* per Arthur C. Clarke.

## Vide etiam
* Marte in le literatura phantastic
* Venere in fiction
* Mercurio (planeta)
Venere in fiction

## Venere in le literatura phantastic
Jam al fin del seculo 19, le astronomos comprendeva que Venere es coperite per un permanente tecto de nubes e, consequentemente, il es impossibile examinar su superfacie per methodos optic. On speculava in multe manieras sur qual conditiones poterea exister sub le nubes. Durante le prime decennios del seculo 20 un concepto dominante se establiva inter scientistas e autores: un mundo plus calide e plus primitive que Terra, con forestes tropical, paludes, e un fauna pseudo-reptilian. Plure autores de scientia-fiction — p.ex. Edgar Rice Burroughs, Leigh Brackett e Robert A. Heinlein — scribeva aventuras, plus o minus phantastic, sur un tal mundo.
 
Ma circa 1960, nove disveloppamentos in le astronomia monstrava que le superfacie de Venere in facto es un aride inferno e postea ille typo de scientia-fiction deveniva obsolete. Hodie, le autores de scientia-fiction plus tosto describe Venere in un maniera plus realistic como un defia enorme pro exploratores human.

## Vide etiam

* Marte in le literatura phantastic
* Mercurio in fiction
* Venus (planeta)
Zambia

**Zambia**, officialmente le **Republica de Zambia**, es un pais de Africa del sud. Le capital de Zambia es Lusaka, que es in le sud-central parte del pais. Le population es concentrate circa Lusaka e in le Provinicia Copperbelt in le nord-west del pais.

Le region que representa Zambia moderne habeva habitate per le populo de le Khoisans. Postea visitas per le exploratores europee in le 18ve seculo, Zambia devenite le protectorato britannic de Rhodesia del Nord (Northern Rhodesia) verso le fin del 19ne seculo. Pro le majoritate del periodo colonial, le pais habeva governate pro un administration appunctava per le governamento britannic in London.

In Octobre de 1964, le pais devenite independente de le Regno Unite e le prime ministro a ille tempore, Kenneth Kaunda devenite le Presidente de Zambia. Le partito de Kaunda, le Partito Unite National de Independentia (UNIP) governava le pais usque 1991. De 1972 a 1991, le UNIP esseva le paritio legal sol del pais, con le scopo de unitante le nation sub le standardo de "Nation unic, Zambia unic" ("One Nation, One Zambia" in anglese).
Victor Hugo

**Victor Hugo** (26 de februario 1802, Besançon, Francia - 22 de maio 1885, Paris, Francia) esseva un poeta, dramaturgo, romancero, artista, essayista, e activista pro derectos human de Francia, qui habeva rolos importante in le movimento romantic de su nation.

Ille primo ganiava fama pro su poesia, su romances e su dramas. In Francia, ille esseva cognoscite pro su obras politic e social. Extra Francia, su romances *[[Les Misérables]]* (Le Miserabiles) e *[[Notre-Dame de Paris]]* (Le Campanero de Notre Dame) es su obras le plus famose.

Quando ille esseva juvene, ille esseva un royalista conservative; gradualmente, ille deveniva plus liberal e republican.

Ille esseva interrate in le Panthéon in Paris in funerales national per le Tertie Republica Francese.  Su funerales esseva assistite per quasi duo milliones de personas. Hodie, ille es considerate un del autores le plus importante in le lingua francese, e su obras ancora es interpretate e legite hodie.
Martin Luther

**Martin Luther** (10 de novembre 1483, Eisleben, Germania - 18 de februario 1546, Eisleben, Germania) esseva un monacho, prestre catholic, theologo de Germania, qui esseva le figura principal de un movimento de reformation del christianitate in le 16te seculo cognoscite como le reformation protestante.

Ille confrontava le dominicano Johann Tetzel con su Novanta-cinque Theses in 1517, contra le vendita de indulgentias.  Famosemente, iste theses esseva clavate al porto del ecclesia in Wittenberg.  Su rejection de retraher su scriptos, como demandate per le papa Leo X in 1520 e per imperator Charles V in 1521, causava su excommunication per le papa e condemnation como un proscripto per le imperator.

Luther inseniava que salvation (e, ulteriormente, un eternitate celeste) non es ganiate per bon actos, ma solmente per le donation gratis del gratia de Deo per fide in Jesus como su redemptor ex peccatos (e ulteriormente, un eternitate damnate).  Su theologia contradiceva le autoritate del papa del Ecclesia Catholic, per inseniar que le Biblia es le sol fonte de cognoscentia divin, e opponeva sacerdotalismo per considerar que cata christiano baptisate es parte del sacerdotio.  Illes qui se identifica con iste e altere inseniamentos de Luther es nominate lutheranos.

Su traduction del Biblia al lingua vulgar del latino meliorava le accessibilitate del libro, que causava cambios notabile in le christianismo e cultura german.  Ille dava impeto al creation e standardisation del lingua german, influentiava principios de translation, e dava impeto al traductiones del biblia in altere linguas.  Su hymnos influentiava le arte del canto ecclesial.  Su matrimonio con Katharina von Bora in 1525 (e su sex filios) creava le modello del maritage clerical pro prestres protestante.

In su vetulessa, quando su sanitate se deteriorava, Luther deveniva plus antagonistic contra judaismo.  Ille scribeva que casas e synagogas judee debe esser destruite. Iste scriptos influentia le historia del antisemitismo in Europa.

## Ligamines externe
*  *[http://la.wikisource.org/wiki/Disputatio_pro_declaratione_virtutis_indulgentiarum Disputatio pro declaratione virtutis indulgentiarum]* - texto original de su noventa-cinque theses.
Johann Wolfgang von Goethe

**Johann Wolfgang von Goethe** (per multes cognoscite simplemente como **Goethe**, pron. german: [ˈjoːhan ˈvɔlfɡaŋ fɔn ˈɡɜːtə], pron. latin: [ˈjoan ˈvolfgang fon ˈɡete]; Francoforte super le Moeno, le 28 de augusto 1749 – Weimar, le 22 de martio 1832) esseva un autor, poeta, romancero e dramaturgo de Germania. Ille etiam laborava como un actor, scientista, geologista, botanista e philosopho, e su operas esseva multo influente super le autores e pensatores del seculo XIX.

Su contributiones al scientias e artes include su celebre libro *Le theoria del colores* (*Zur Farbenlehre* in germano), que influentiava profundemente le movimento romantic.

Ille scribeva poemas como *[[Le rege in Thule]]* (*Der König in Thule*), libros como *[[Le dolores del juvene Werther]]* (*Die Leiden des jungen Werthers*), e, plus famosemente, le drama *[[Faust]]*.  Su operas influentiava le lingua german, e ille ancora hodie es citate per multe scriptores in le cultura europee e ultra. Le Instituto Goethe, cargate de propagar le cultura german per le mundo, es nominate de ille.
Guerra de Trenta Annos

Le **guerra de Trenta Annos**, de 1618 a 1648, esseva un serie de guerras in Europa central, le quales involveva le majoritate del nationes europee.  Le guerra esseva un del plus destructive in le historia de Europa, e un del plus longe guerras in le historia moderne.

Initialmente, le impeto del guerra esseva religiose, luctate inter statos protestante e catholic; nonobstante que cata stato esseva parte del Sacre Imperio Roman, le scopo esseva cambiar le balancia de poter in le imperio.  Gradualmente, le guerra deveniva plus general, involvente plus nationes europee.  In iste stadio le guerra formava un continuation del rivalitate inter Francia e le Habsburgs pro poter politic in le continente, que causava plus interactiones inter le poteres de Francia e le Habsburgs.

Le guerra de Trenta Annos completemente denudava regiones per causa de armeas forragiante (*[[bellum se ipsum alet]]*).  Faminas e maladias impingeva le population del statos german, Bohemia, le Paises Basse, e Italia, e le majoritate de poteres combattente esseva facite bancarupta per le costas.  Ben que le regimentos de cata armea non esseva mercenarios, in que illes non cambiava su loyalitates, alcun soldatos vero esseva mercenari.  Le problemas de disciplina esseva aggraviate per le natura *ad hoc* del financias militari in le seculo 17; armeas esseva create per funder se con spolias e tributos extorquite de regiones controllate.  Isto creava statos sin lege, que impejorava le conditiones in le nationes occupate.

Le guerra de Trenta Annos se finiva con le tractatos de Osnabrück e Münster, parte del Pace de Westphalia.

## Batallias principales
* Pilsen (septembre 1618)
* Sablat (junio 1619)
* Bílá Hora  (novembre 1620)
* Cap Saint-Vincent (augusto 1621)
* Mingolsheim (april 1622)
* Wimpfen (maio 1622)
* Höchst (junio 1622)
* Fleurus (augusto 1622)
* Stadtlohn (augusto 1623)
* Dessau (april 1626)
* Lutter (augusto 1626)
* Wolgast (septembre 1628)
* Magdebourg (maio 1631)
* Werben (julio 1631)
* Abrolhos (septembre 1631)
* Breitenfeld (septembre 1631)
* Rain am Lech (april 1632)
* Alte Veste (septembre 1632)
* Lützen (novembre 1632)
* Oldendorf (julio 1633)
* La Mothe (junio 1634)
* Nördlingen (septembre 1634)
* Avein (maio 1635)
* Louvain (junio 1635)
* Tornavento (junio 1636)
* Corbie (augusto 1636)
* Wittstock (octobre 1636)
* Rheinfelden (februario 1638)
* Guetaria (augusto 1638)
* Cabañas (augusto 1638)
* Fontarrabie (septembre 1638)
* Thionville (septembre 1639)
* Downs (octobre 1639)
* Ille-sur-Têt (septembre 1640)
* Montjuïc (januario 1641)
* Marfée (junio 1641)
* Saint-Vincent (novembre 1641)
* Perpignan (novembre 1641)
* Honnecourt (maio 1642)
* Barcelone (junio 1642)
* Lérida (prime: octobre 1642)
* Leipzig (octobre 1642)
* Rocroi (maio 1643)
* Carthagène (septembre 1643)
* Tuttlinghem (novembre 1643)
* Fribourg (augusto 1644)
* Jüterbog (novembre 1644)
* Jankau (martio 1645)
* Alerheim (augusto 1645)
* Orbetello (junio 1646)
* Mardyck (augusto 1646)
* Dunkerque (septembre 1646)
* Lérida (secunde: novembre 1646)
* Lérida (tertie:  maio 1647)
* Cavite (junio 1647)
* Zusmarshausen (maio 1648)
* Lens (augusto 1648)
Menstruation

**Menstruation** esse le discarga periodic de sanguine e le endometrio, del utero ex le vagina. Le menstruation se initia in le menarcha, le etage de maturation sexual in feminas de certe species mammal, e fini in le menopausa, le fin del capabilitates reproductive.

In le esseres human, le feminas typicamente non menstrua in menstruation, o si illas esse lactante.  Le manco de menstruation in feminas qui ulteriormente appare san pote indicar varie conditiones medic.
Gengis Khan

**Gengis Khān** (in mongolico: ᠴᠢᠩᠭᠢᠰ ᠬᠠᠭᠠᠨ *Chinggis Khaan*, [t͡ʃiŋgis xa:n]; nascite: ᠲᠡᠮᠦᠵᠢᠨ **Temüjin**, "ferrero"; c. 1162 - ) esseva le fundator e Khagan (o imperator) del Imperio Mongol, le plus grande imperio continue in le historia.  Ille ganiava poter politic e militari per unir le varie tribos nomadic del nordest de Asia, includente partes grande de China.  Post que funder le Imperio Mongol e ganiar le titulo "Gengis Khan", ille initiava le invasiones mongol que ganiava le majoritate de Eurasia.  Su campanias esseva assatis accompaniate per massacros de populationes civil.

Ante le morte de Gengis Khan, ille appunctava Ogedei Khan como su successor e divideva su imperio inter su filios e granfilios.  Ille moriva in 1227 post vincer super le Xia Occidental.  Ille esseva interrate in Mongolia, in un fossa non marcate in un location non cognoscite.  Su descendentes meliorava le extension del imperio Mongol per vincer o vassallar le regiones ubi hodie es China, Corea, Russia, Europa Oriental, e le Oriente Medie.  Plure de su descendentes practicava le massacros de populationes civil, creante un reputation sanguinose pro le imperio.

Hodie, Gengis Khan es considerate le patre de Mongolia.
Administrator de systemas

Un **administrator de systemas** (brevemente, un **administrator**, **sysadmin** , o **systemista**) es le persona qui es responsabile pro le configuration, le operation, e le mantenentia de systemas de computatores e su retes, specialmente servitores.  Le scopo de un administrator de systemas es pro guardar le accessibilitate, le securitate, e le comportamento del systemas que ille administra.  Plus que habilitates technic, un administrator de systemas ha a crear e exiger politicas e proceduras qui promove le scopos del systemas in su carga; assi un administrator de systemas pote esser le supervisor de technicos qui adjuta le usator final.
Aratro

Le **aratro** es un utensile o machina que es usate in le initial del cultivation del terreno, in preparation pro seminar le campo o pro aerar le terreno.  Plure atraros es tirate per bestias como cavallos, boves, camelos, o asinos, e facite de ligno o ferro; aratros moderne assatis es facite de aciero, e es tirate per un machina como un tractor.  Le aratro es un invention basic in le agricultura, e ha essite parte del historia human.

Le principal objecto del usage del aratro es le inversion del superior strato del terreno, tirante le nutrientes al superfacie, e simultaneemente interrante herbas non desirate, le restos del previe recoltas, e granas non desirate, pro permitter su decomposition.  Iste inversion etiam crea un strato sin granas, que pote esser usate pro seminar le strato con un recolta nove.  In practica moderne, un campo arate es permittate siccar, e es hirpicate ante que on semina.
Necropole de Giza

**Necropole de Giza** es un sito archeologic in le plateau de Giza, notabile pro su pyramides iconic. Illo es locate in Egypto, 9 km del urbe de Giza que es situate al banco del Nilo, e 25 km al sud-west del centro de Cairo. Le pyramides, que ha essite emblematic de Egypto e specialmente Egypto antique, esseva popularisate in le evo hellenistic, quando Antipater de Sidon los nominava un del "septe meravillas del mundo ancian."  Illo es le plus ancian del 'meravillas', con tumbas que esseva create in le Secunde Dynastia (c. 2890 aEC), e es le sol que ja existe hodie.

Le necropole include le tres complexes de pyramides cognoscite como le Grande Pyramides:  le complexe del *Pyramide de Cheops e Khufu*, o le "Grande Pyramide"; le complexe del Pyramide de Khafre; e le complexe del Pyramide de  Menkaure.  Le Grande Sphinge es locate hic, al latere del est del complexo.  Le necropole etiam include plure cemetarios, un village pro travaliatores, e un complexo industrial.
Nuce

Le **nuce** es un fructo componite de un scalia dur circum un grana, in species que le scalia non se aperi pro dispensar su grana (indehiscente).  Culinarimente, un varietate de granas siccate es nominate "nuces", ma botanicamente, sol granas indehiscente es considerate nuces ver.  In interlingua, le parola *nuce* ha ambe sensos, botanic e culinari.

Le majoritate de granas proveni de fructos que naturalmente dispensa su granas, non como nuces como avellanas o castanias, que habe scalias dur e se deriva de un ovario composite.  Culinarimente, le usage es minus exacte, e alcun nuces como amandolas o pistacios non es 'nuces' botanicamente. In plure linguas, ulle fructo de un grano comestibile in un scalia dur es nominate un "nuce."
## Vide etiam
*amandola
*
Dracon

Un **dracon** (del greco  *δράκων*, "drakon") es un bestia mythic, typicamente con tractatos de serpentes o dinosauros, in le mythologia e fabulas de plure culturas.  Il ha duo typos major de dracon:  le dracon occidental, ultimatemente del traditiones de Grecia classic e le Oriente Medie; e le dracon oriental, basate in le traditiones de China, Corea, Japon, e altere nationes del sud-est de Asia. Le duo typos se ha influentiate mutualmente, specialmente in le seculos recente.  In ambe formas, le dracon es un symbolo de poter in heraldica, e es frequente in operas de phantasia.

Le dracon occidental es sovente un bestia malevolente. In le Antiquitate, le dracon occidental esseva depingite como un serpente grande.  (Le parola *dracon* significava "serpente grande" in latino e greco, e iste sentimento es usate in le nomine del 'dracon de Komodo'.) In le Medievo, il esseva un practica commun depinger dracones con gambas, como lacertas o crocodilos.  Dracones esseva considerate bestias, como in le *[[Epos de Gilgamesh]]*, o le dracon del libro del Revelation del Biblia.  In tempores recente, dracones sovente pote voler, e ha essite depingite con alas; frequentemente, illos pote sufflar foco.  Sovente, un chassator de dracones esseva requirite pro salvar le mundo.

Le dracon oriental es un symbolo de poter, plus ambiguose. Dracones oriental esseva intelligente e sapiente, e poteva ducer pluvia, influentiar fortunas.  Illos esseva symbolos de fertilitate e poter imperial. Ben que illos non poteva sufflar foco, illos habeva poteres magic, pro representar su natura celestial o como fortias natural. Le dracon es un del animales in le zodiaco chinese, e es recognoscite pro haber adjutate Pangu, le prime esser vivente, in le creation del mundo.

In depictiones moderne, dracones de ambe typos se ha mischite.  Dracones moderne assatis ha malatia, mais pote esser plus jocose que malevolente; illos pote esser antagonistas o protagonistas, o (a vices) ambes in le mesme opera.
Zhu Xi

**Zhu Xi** esseva un scholastico neoconfucian in le Dynastia Song, qui deveniva le plus influential rationalista in China.  Su contributiones al philosophia chinese includeva su assignante significantia special al *Analectos de Confucio*, le *Mencius*, le *Grande Apprendition*, e le *Doctrino del Medie*; iste gruppo es nominate le Quatre Libros, e es considerate le fundation basic al confucianismo.  Su synthese del conceptos fundamental confucian, e su emphase in le investigation de cosas (*gewu*), formava le base pro bureaucracia e governamento in China pro 700 annos.

Il es considerate un del Dece-Duo Philosophos, qui es venerate in manieras similar al veneration de sanctos.
NetHack

**NetHack** es un joco de computator del genere roguelike, in que le jocator explora un donjon pro obtener le "amuleto de Yendor" e eluder le mago maleficiente qui lo furava.  Le joco es inspirate per jocos de rolo como *[[Dungeons and Dragons]]*, e contine plure classes de character, typos de monstro, areas pro exploration, e classes de tresores.  NetHack esseva publicate in julio de 1987, ma esseva inspirate per *[[Hack]]* (1985) que se ipse esseva inspirate per *[[Rogue]]* (1980), e aun hodie, NetHack es jocate e meliorate.

Le joco esseva disvellopate in ANSI C, e ha essite compilate in plure platformas, que ha adjutate su popularitate e longevitate.  Illo es considerate seminal in le disvellopamento de videojocos, e plure altere jocos se refere a iste joco.
Jorge Luis Borges

**Jorge Francisco Isidoro Luis Borges** ( ) (Buenos Aires, 24 de augusto 1899 - Geneva, 14 de junio 1986) esseva un autor de Argentina qui scribeva poemas, essayos, e contos.  Su operas adjutava le popularitate de realismo magic, un reaction contra le naturalismo e realismo del seculo 19. Ille es considerate un del eruditos le plus cognoscite in le seculo 20.

In 1914, su familia veniva a Switza, ubi ille attendeva le Collège de Genève. Con su familia, ille viagiava per tote Europa, includente visitas in Espania. In 1921, ille initiava publicar su poemas in jornales litterari surrealistic. Al etate de 30, ille comenciava perder su vision; al etate de 55, ille deveniva completemente cec. Ben que ille nunquam apprendeva braille, ille non quitava scriber; eruditos ha dicite que su cecitate progressive meliorava su usage del imagination.

Post devenir cec in 1955, ille esseva appunctate director del Bibliotheca National del Republica de Argentina, e professor de litteratura in le Universitate de Buenos Aires.  A iste etate, su poemas initiava includer discussiones con philosophos como Spinoza e Vergilio. Ille ganiava fama international in 1961, quando ille ganiava le prime Prix International, e in 1971, quando ille ganiava le Premio de Jerusalem. Etiam, ille esseva nominate in plure annos consecutive pro le Premio Nobel pro Litteratura. Su opera final, *Le Conspiratores*, esseva dedicate al citate de Geneva.
Charles Dickens

**Charles John Huffam Dickens** (7 de februario 1812 in Portsmouth, Anglaterra – 9 de junio 1870 in Higham, Kent, Anglaterra) esseva un autor anglese e critico social, reguardate como un del melior romanceros del era victorian. In su vita, ille ganiava fama international pro su operas e lor characteres memorabile, e su capabilitates esseva laudate *e* per le populo *e* per criticos.  Su romances e contos ancora es legite e appreciate hodie.

Nascite in Portsmouth, Anglaterra, Dickens debeva quitar le schola pro travaliar in un fabrica quando su patre esseva incarcerate in un prision de debitores. Mesmo sin un education formal, su provessa juvene le causava perquirer successo. In su carriera ille editava un jornal pro 20 annos, scribeva 15 romances, cinque novellas, e centos de contos breve e essayos non-ficticie.  Simultaneemente, como critico social, ille campaniava pro le derectos infantil, education e altere reformas social.

Dickens ganiava fama con le publication de *[[The Pickwick Papers]]* in 1836. In alicun annos ille deveniva un celebritate litterari international pro su humor, satira e observation de societate. Su romances, publicate per mense o per septimana, le faceva un pionero del usage de publication serial, que rapidemente deveniva le modo dominante pro publicar romances in le era victorian.

Hodie, Dickens ancora es ben reguardate. Plure de su libros es considerate operas classic del lingua anglese, e su novella de 1843, *[[Un Conto de Natal|A Christmas Carol]]* (Un Conto de Natal), es un del plus influential operas in le mundo. Su capacitate litterari ha influentiate altere autores, como Leo Tolstoy e George Orwell, per su realismo, comedia, usage de prosa e criticismo social.  Simultaneemente, ille esseva criticate per autores como Oscar Wilde, Henry James, e Virginia Woolf pro su sentimentalismo.
My Little Pony: Friendship Is Magic

**My Little Pony: Friendship Is Magic** (:  *Mi parve pony:  amicitate es magic*) es un programma animate american de aventura, comedia, e phantasia, basate in le serie de joculos de ponys colorate, nominate *[[My Little Pony]]*.  Le programma seque un gruppo de amicos in le village fictional de Ponyville del nation fictional de Equestria como illas incontra e inimicos e problemas quotidian.  Le programma debutava le 10 de octobre 2010 in le rete de television The Hub.  Ben que le programam esseva criticate initialmente, le programma ha ganiate recognition pro su humor, musica, e argutia.  Ora, le programma ha essite traducite in 140 territorios e in plus que 20 linguas.

Le conto basic esse re Twilight Sparkle, un unicorne, qui in le prime episodio esseva mandate per su mentor Princess Celestia al village fictional de Ponyville pro ganiar amicos.  Illa rapidemente apprende re le altere faciettas de amicitate de cinque nove amicos:  honestia de Applejack, beneficentia de Fluttershy, loyalitate de Rainbow Dash, generositate de Rarity, riso de Pinkie Pie - e que, con illas, que Twilight representa magia.  Ulle episodio pote monstrar le vita quotidian in Ponyville, re le problemas regular de vita juvene, e variose inimicos inspirate per mythologia e phantasia.

*Friendship Is Magic* esseva commissionate per le compania de joculos Hasbro pro su nove rete de television; le manuscriptos esseva create per Hasbro Studios (previemente nominate *Studio B Productions*), e le animation esseva facite in Flash per DHX Media in Vancouver, Canada.  Animator veteran Lauren Faust esseva seligite pro esser director creative e productor executive pro le programma.  Quando incorporante le contento suggerite per Hasbro, illo faceva cambios al natura del linea.  Jayson Thiessen, le director supervisor in le prime station, deveniva le productor executive in le secunde station.

Le programma ha essite laudate criticamente.  Ben que le programma esseva create pro un audientia inter  e 11 annos, illo etiam ha ganiata admiratores adulte, gratias a su themas, characterisation e animation minutiose e expresive, e le affinitate monstrate per Hasbro e su creatores a su admiratores adulte.  Consequentemente, iste demographica non expectate ha adjutava le successo commercial del programma, renasciente le linea de joculos *My Little Pony* e ganiante fama pro su rete de debut.

## Ligamines externe
*  Sitio official per Hasbro Studios
*  Sitio official per Hub Network 
*  Equestria Daily
Lingua indonesian

Le **lingua indonesian** (bahasa Indonesia o «lingua de Indonesia») es le lingua official del Republica de Indonesia.  Illo esseva regulate e establite in 1945 con le independentia del nation.  In un pais que ha approximativemente 150 a 250 linguas que esse parlate e scribite, le lingua indonesian es le lingua franca del pais e le majoritate de su citatanos es bilingue. Illo es le lingua materne de un parte parve del population indonesian, tamen, illo es commun como secunde lingua.  Le lingua indonesian se trova intra le filo austronesian.

## Phonologia
Le lingua de Indonesia ha 21 phonemas consonantic e 5 phonemas vocalic. Le systema de grammatica es simple, ubi:

	

		
Le lingua de Indonesia etiam ha diphthongos  /ai/, /au/, e /oi/. Tamen, in le syllaba clause como AIR, le duo vocales non es pronunciate como diphthongo.  

	
* Vocales in parentheses es allophono, sed le consonates in parentheses es phonema de presto e solmente illos appare in parolas de presto.
* /k/, /p/, e /t/ no es aspirate.
* /t/ e /d/ es consonantes dental; illos non es consonantes alveolar como in le lingua anglese.
* /k/ in le  syllaba final es devenite consonante explosive de glotta
* suppression is ponite in le syllaba secunde del ultime del radice del parola. Tamen si iste syllaba contine *schwa* tunc suppression es movite verso le syllaba ultime.
Teheran

**Teheran** (lingua persian:  تهران Tehrān) es le capital de Iran, e le centro politic e economic del nation.  Es positionate in le nord del pais, al base del montanias Elborz.  Teheran ha industrias de textiles, sucro, cemento, e automobiles; le citate etiam es le base de plure petrolerias.  Con su population de plus de 8 milliones (in 2010), Teheran es un citate importante in le oriente medie.
Nation

Un **nation** es un communitate stabile de personas formate sur le base de un linguage, de un territorio, de un historia, de un ethnicitate o de un composition psychologic commun que se manifesta in un cultura commun.
## Vide etiam
*Populo
*Stato
*Pais
## Referentias
Anton Tchekhov

**Anton Pavlovitch Tchekhov** (; Taganrog, Imperio Russe, le 29 de januario 1860&nbsp;– Badenweiler, Imperio German, le 15 de julio 1904) esseva un doctor de medicina, dramaturgo, e autor qui esseva considerate como un del melior autores russe. Su carriera como un dramaturgo produceva quatro classicos, e su contos es estimate per criticos e autores. Ben que ille ganiava fama como autor, ille faceva exercitation professional como doctor: "Le medicina es mi sposa legal, e le litteratura es mi amante."

Al initio, ille scribeva contos sol pro scopos lucrative, ma quando su ambition artistic cresceva, ille creava innovationes que ha influentiate le evolution del novella moderne. Su originalitate in le uso del technica de *[[currente de conscientia]]*, combinate con su rejection del structura narrative traditional de un fin con un moral definitive, influentiava James Joyce e altere modernistas. Ben que isto causava difficultates pro su lectores, Tchekhov scribeva que il es le rolo de un artista levar questiones, non responder a illos.

Plures de su obras ha essite traducite in interlingua. Illos include: "Le album", "Le grasso e le magro", "Le libro del protestos", "Le touristas", "Mal humor", "Un gaudio", "Al cemeterio", "Un natura enigmatic", "Un portero intelligente", "Le insuccesso", "Le diario de un adjuta contabile" e "Le ordine".
Geoffrey Chaucer

**Geoffrey Chaucer** (c. 1343 - 25 de octobre 1400) es cognoscite como le "patre del litteratura anglese". Ille adjutava le legitimitate del lingua anglese vulgar in un era quando le linguas dominante esseva francese e latino. Ille es considerate le melior poeta del medievo e esseva le prime poeta interrate in le Angulo de Poetas in Westminster Abbey.  Ille esseva un autor, philosopho, alchimista, e astronomo; in servicio civil, ille esseva un bureaucrate, palatiano, e diplomate. Ben que ille es cognoscite pro su opera *[[Le Contos de Canterbury]]*, ille scribeva plure romances e poemas. Como un autor prolific, plus que duo mille parolas del lingua anglese es attestate pro le prime vice in un opera de Chaucer, e alcun de iste parolas totevia es currente in interlingua, gratias al influentia historic e international de su operas.

## Influentia super Interlingua
Le derivation de parolas in interlingua es basate in un gruppo de septe linguas, inclusivemente anglese, francese, e italiano.  Ben que ille esseva un autor anglese, Chaucer esseva influentiate per le poesia italian e poesia francese de su era, e sovente includeva parolas anglicisate de iste linguas. Gratias al popularitate de su operas, iste dava currentia al parolas romanic in le vocabulario del lingua anglese; in le seculo 20, iste parolas ja habeva currentia quando interlingua esseva derivate.

Como exemplo, iste parolas es existente in interlingua sin cambios in le orthographia: *accidental, arbitration, conservative, digestion, domination, equation, humiliation, interrogation, introduction, laxative, longitude, opposite, oriental, perpendicular, reverberation, session, village*.

Iste parolas anglese deveniva parolas interlingustic, ma con cambios orthographic: *centaur* (centauro), *collect* (colliger), *femininity* (femininitate), *galliard* (galliardo), *murmur* (murmurar), *officer* (officiero), *peace* (pace), *saffron* (safran), *superstitious* (superstitiose), *trench* (trenchea).  Le exemplos non es le lista complete del parolas attestate in su operas.

## Referencias


## Vide etiam
* Lista de parolas anglese attestate per Chaucer